CELEX: 32021R1293
Language: el
Date: 2021-08-03 00:00:00
Title: Εκτελεστικός κανονισμός (ΕΕ) 2021/1293 της Επιτροπής της 3ης Αυγούστου 2021 για την τροποποίηση του εκτελεστικού κανονισμού (ΕΕ) 2021/823 για την επιβολή οριστικού αντισταθμιστικού δασμού στις εισαγωγές ορισμένων ιριδιζουσών πεστροφών καταγωγής Τουρκίας, ύστερα από επανεξέταση ενόψει της λήξης της ισχύος των μέτρων σύμφωνα με το άρθρο 18 του κανονισμού (ΕΕ) 2016/1037 του Ευρωπαϊκού Κοινοβουλίου και του Συμβουλίου

4.8.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 281/4
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/1293 ΤΗΣ ΕΠΙΤΡΟΠΗΣ
         της 3ης Αυγούστου 2021
         για την τροποποίηση του εκτελεστικού κανονισμού (ΕΕ) 2021/823 για την επιβολή οριστικού αντισταθμιστικού δασμού στις εισαγωγές ορισμένων ιριδιζουσών πεστροφών καταγωγής Τουρκίας, ύστερα από επανεξέταση ενόψει της λήξης της ισχύος των μέτρων σύμφωνα με το άρθρο 18 του κανονισμού (ΕΕ) 2016/1037 του Ευρωπαϊκού Κοινοβουλίου και του Συμβουλίου
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/1037 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Ένωσης (1), και ιδίως το άρθρο 24 παράγραφος 1,
         Εκτιμώντας τα ακόλουθα:
         
                     (1)
                  
                  
                     Οι εισαγωγές ορισμένων ιριδιζουσών πεστροφών καταγωγής Τουρκίας υπόκεινται σε οριστικούς αντισταθμιστικούς δασμούς, οι οποίοι επιβλήθηκαν με τον εκτελεστικό κανονισμό (ΕΕ) 2021/823 της Επιτροπής (2).
                  
               
                     (2)
                  
                  
                     Η BAFA Su Ürünleri Yavru Üretim Merkezi Sanayi Ticaret AŞ (στο εξής: Bafa), πρόσθετος κωδικός TARIC (3) B965, εταιρεία που υπόκειται σε ατομικό αντισταθμιστικό δασμό 1,5 % (4), ενημέρωσε την Επιτροπή ότι, κατόπιν συγχώνευσης με τη μητρική της εταιρεία, άλλαξε την επωνυμία της σε Kılıç Deniz Ürünleri Üretimi İhracat İthalat ve Ticaret A.Ş.
                  
               
                     (3)
                  
                  
                     Η εταιρεία, μετά την αλλαγή της επωνυμίας της (5), ζήτησε στις 19 Οκτωβρίου 2020 από την Επιτροπή να επιβεβαιώσει ότι η αλλαγή επωνυμίας δεν επηρεάζει το δικαίωμα της εταιρείας να επωφελείται από τον ατομικό αντισταθμιστικό δασμό που εφαρμοζόταν σ’ αυτήν υπό την προηγούμενη επωνυμία της.
                  
               
                     (4)
                  
                  
                     Η Επιτροπή εξέτασε τις παρασχεθείσες πληροφορίες και κατέληξε στο συμπέρασμα ότι η αλλαγή επωνυμίας είχε καταχωριστεί δεόντως από τις αρμόδιες αρχές, πραγματοποιήθηκε στο πλαίσιο του ομίλου εταιρειών στον οποίο ανήκε η Bafa και δεν είχε ως αποτέλεσμα καμία νέα σχέση με άλλους ομίλους εταιρειών οι οποίοι δεν είχαν διερευνηθεί από την Επιτροπή.
                  
               
                     (5)
                  
                  
                     Ως εκ τούτου, η εν λόγω αλλαγή επωνυμίας δεν επηρεάζει τα πορίσματα του εκτελεστικού κανονισμού (ΕΕ) 2021/823 και ιδίως τον αντισταθμιστικό δασμό που εφαρμόζεται στην εν λόγω εταιρεία. Τα στοιχεία του φακέλου επιβεβαίωσαν επίσης ότι η αλλαγή της επωνυμίας τέθηκε σε ισχύ στις 31 Αυγούστου 2020, διότι εκείνη την ημέρα η μεταβολή καταχωρίστηκε στο εμπορικό μητρώο του Bodrum.
                  
               
                     (6)
                  
                  
                     Λαμβανομένων υπόψη των εκτιμήσεων που παρατίθενται στην προηγούμενη αιτιολογική σκέψη, η Επιτροπή έκρινε σκόπιμο να τροποποιήσει τον εκτελεστικό κανονισμό (ΕΕ) 2021/823 ούτως ώστε να αντικατοπτρίζει την αλλαγή της επωνυμίας της εταιρείας στην οποία είχε προηγουμένως αποδοθεί ο πρόσθετος κωδικός TARIC B965.
                  
               
                     (7)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου (6),
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
               1)   Το άρθρο 1 παράγραφος 2 του εκτελεστικού κανονισμού (ΕΕ) 2021/823 τροποποιείται ως εξής:
               
                  
                              η φράση «BAFA Su Ürünleri Yavru Üretim Merkezi Sanayi Ticaret AŞ»
                           
                           
                              B965
                           
                        
               αντικαθίσταται από
               
                  
                              τη φράση «Kılıç Deniz Ürünleri Üretimi İhracat İthalat ve Ticaret A.Ş.»
                           
                           
                              B965
                           
                        
            
            
               2)   Ο πρόσθετος κωδικός TARIC B965 που είχε αποδοθεί προηγουμένως στην εταιρεία BAFA Su Ürünleri Yavru Üretim Merkezi Sanayi Ticaret AŞ ισχύει, από τις 31 Αυγούστου 2020 και εφεξής, για την εταιρεία Kılıç Deniz Ürünleri Üretimi İhracat İthalat ve Ticaret A.Ş. Κάθε οριστικός δασμός που καταβλήθηκε από την εταιρεία Kılıç Deniz Ürünleri Üretimi İhracat İthalat ve Ticaret AȘ καθ’ υπέρβαση του αντισταθμιστικού δασμού που καθορίζεται στο άρθρο 1 του εκτελεστικού κανονισμού (ΕΕ) 2020/658 και στο άρθρο 1 παράγραφος 2 του εκτελεστικού κανονισμού (ΕΕ) 2021/823 αναφορικά με την εταιρεία BAFA Su Ürünleri Yavru Üretim Merkezi Sanayi Ticaret AȘ επιστρέφεται ή διαγράφεται σύμφωνα με την ισχύουσα τελωνειακή νομοθεσία.
            
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 3 Αυγούστου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 176 της 30.6.2016, σ. 21.
         
            (2)  Εκτελεστικός κανονισμός (ΕΕ) 2021/823 της Επιτροπής, της 20ής Μαΐου 2021, για την επιβολή οριστικού αντισταθμιστικού δασμού στις εισαγωγές ορισμένων ιριδιζουσών πεστροφών καταγωγής Τουρκίας, ύστερα από επανεξέταση ενόψει της λήξης της ισχύος των μέτρων σύμφωνα με το άρθρο 18 του κανονισμού (ΕΕ) 2016/1037 του Ευρωπαϊκού Κοινοβουλίου και του Συμβουλίου (ΕΕ L 183 της 25.5.2021, σ. 5).
         
            (3)  Το Ενοποιημένο Δασμολόγιο της Ευρωπαϊκής Ένωσης.
         
            (4)  Ο εν λόγω δασμός επιβλήθηκε αρχικά με τον εκτελεστικό κανονισμό (ΕΕ) 2020/658 της Επιτροπής, της 15ης Μαΐου 2020, σχετικά με την τροποποίηση του εκτελεστικού κανονισμού (ΕΕ) 2015/309 για την επιβολή οριστικού αντισταθμιστικού δασμού και την οριστική είσπραξη του προσωρινού δασμού που επιβλήθηκε στις εισαγωγές ορισμένων ιριδιζουσών πεστροφών καταγωγής Τουρκίας κατόπιν ενδιάμεσης επανεξέτασης σύμφωνα με το άρθρο 19 παράγραφος 4 του κανονισμού (ΕΕ) 2016/1037 του Ευρωπαϊκού Κοινοβουλίου και του Συμβουλίου (ΕΕ L 155 της 18.5.2020, σ. 3).
         
            (5)  Εμπορικό μητρώο Bodrum, Δημοκρατία της Τουρκίας, ανακοίνωση αριθ. 1623 της 31ης Αυγούστου 2020.
         
            (6)  Κανονισμός (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (ΕΕ L 176 της 30.6.2016, σ. 21)